অনুসন্ধানে জানা গেছে, কোম্পানির মৌলভিত্তি উপেক্ষা করে আইপিওতে (প্রাথমিক শেয়ার) উচ্চ প্রিমিয়াম দিয়েছে নিয়ন্ত্রক সংস্থা বাংলাদেশ সিকিউরিটিজ অ্যান্ড এক্সচেঞ্জ কমিশন। আর উচ্চমূল্যের আইপিও শেয়ারের ফলে প্রতারিত হচ্ছেন সাধারণ বিনিয়োগকারীরা। বতর্মান কমিশন গঠনের পর ৩৫টি কোম্পানিকে প্রিমিয়াম দিয়ে অনুমোদন দেয়া হয়। বর্তমানে এর ২১টি কোম্পানির শেয়ারের দাম ইস্যু মূল্যের নিচে নেমে এসেছে। এছাড়া অনুমোদন দেয়া প্রায় কোম্পানিই আইপিও টাকা দিয়ে ব্যাংক ঋণ পরিশোধ করেছে।